NOTA EMBARGADA FINS A LES 18:00H: La consell... - Govern.cat\nNOTA EMBARGADA FINS A LES 18:00H: La consellera Budó presideix el lliurament dels Premis Nacionals de Recerca 2019, en la seva trentena edició\nquery_builder 13 octubre 2020 15:59\nEl guanyador del Premi Nacional de Recerca 2019 és Josep Tabernero, director del Vall d'Hebron Institut d'Oncologia i cap del Servei d'Oncologia de l'Hospital\nEl Govern i la FCRI també atorguen el Premi Nacional de Recerca al Talent Jove a Sílvia Osuna, professora d’investigació ICREA a l’Institut de Química Computacional i Catàlisi (IQCC) de la UdG\nHan resultat guardonats, en d’altres categories, l’Associació Catalana de Comunicació Científica, la Fundació Científica de l’Associació Espanyola Contra el Càncer, i el Ricoh Additive Manufacturing Centre (Ricoh-CIM UPC)\nLa consellera de la Presidència i portaveu del Govern, Meritxell Budó, ha presidit el lliurament dels Premis Nacionals de Recerca 2019, juntament amb el conseller d’Empresa i Coneixement, Ramon Tremosa, en la trentena edició dels que són les principals guardons en matèria d’investigació científica de Catalunya. Aquestes distincions fomenten el reconeixement social de la ciència i l’activitat dels investigadors, mecenes, empresaris i comunicadors científics. Promoguts pel Govern de la Generalitat i la Fundació Catalana per a la Recerca i la Innovació (FCRI), han guardonat l’oncòleg Josep Tabernero, director del Vall d’Hebron Institut d’Oncologia (VHIO) i cap del Servei d’Oncologia de l’Hospital Universitari Vall d’Hebron, amb el Premi Nacional de Recerca 2019.\nTabernero ha esdevingut un dels investigadors més rellevants i amb majors contribucions internacionals a la recerca oncològica, especialment en el camp dels tumors gastrointestinals i les teràpies moleculars. El Premi Nacional de Recerca reconeix l’investigador/ora que hagi contribuït recentment, de manera significativa i internacionalment a l'avenç d'una disciplina científica en qualsevol dels seus àmbits: ciències humanes i socials, ciències de la vida i de la salut, enginyeries i tecnologia i ciències experimentals.\nEl guardó, amb una dotació econòmica de 40.000 euros, distingeix enguany la ingent tasca de Tabernero, que ha significat avenços pioners en l’oncologia mèdica i la medicina oncològica de precisió, com ara el descobriment de nous mecanismes implicats en el desenvolupament dels tumors i el disseny de teràpies dirigides més precises i eficaces contra el càncer.\nEl premiat, que manté vocacionalment una estreta relació amb els pacients, ha participat en el desenvolupament de diferents fàrmacs per al tractament del càncer colorectal que, avui dia, formen part del tractament estàndard d’atenció. Basant-se en el concepte que cadascun dels tumors té una identitat genètica diferent, el grup de recerca de Tabernero treballa en desenvolupar teràpies moleculars adreçades a oncoproteïnes específiques, per tal de aconseguir tractaments personalitzats.\nEls Premis Nacionals de Recerca també han guardonat, en la categoria de Talent Jove, Sílvia Osuna, professora d’investigació ICREA a l’Institut de Química Computacional i Catàlisi (IQCC) de la Universitat de Girona (UdG). Osuna està especialitzada en l’estudi dels processos bioquímics relacionats amb la catàlisi enzimàtica i el desenvolupament de simulacions i eines computacionals per al disseny de nous enzims d’interès per a la indústria farmacèutica.\nLa Fundació Científica de l’Associació Espanyola Contra el Càncer (FCAECC), per l’esforç de finançament de la investigació en càncer a Catalunya, ha resultat distingida en la categoria de Mecenatge Científic. L’Associació Catalana de Comunicació Científica (ACCC), per la seva tasca de 30 anys com a ens articulador de la divulgació científica a Catalunya, ho ha estat en la categoria de Comunicació Científica; mentre que el Premi de Partenariat Publicoprivat en R+I ha estat per al Ricoh Additive Manufacturing Centre (Ricoh-CIM UPC), per l’impuls comú en la fabricació additiva (producció industrial de formes geomètriques i components complexos personalitzats per superposició de capes).\nEl jurat, presidit per Àngels Chacón, llavors consellera d’Empresa i Coneixement i presidenta de l’FCRI; va estar integrat per Licia Verde, professora d’investigació ICREA a l’Institut de Ciències del Cosmos de la Universitat de Barcelona i Premi Nacional de Recerca 2018; Magdalena Aguiló, professora del Departament de Química Física i Inorgànica de la Universitat Rovira i Virgili; Miquel González-Meler, investigador del Departament de Ciències Biològiques del College of Liberal Arts and Sciences de la University of Illinois at Chicago; Anna Veiga, directora del Banc de Línies Cel·lulars del Centre de Medicina Regenerativa de Barcelona; Mary Nash, catedràtica emèrita del Departament d'Història Contemporània de la UB; Rosa M. Albert, professora d’investigació ICREA al Departament de Prehistòria, Història Antiga i Arqueologia de la UB; Francesc Xavier Grau, secretari d’Universitats i Recerca; i Joan Gómez Pallarès, director general de Recerca. Va actuar com a secretari Jordi Portabella, director general de l’FCRI.\nConvocatòria de 2020 i nou premi a la creació d’empreses de base científica\nLa convocatòria de la 31a edició dels Premis Nacionals de Recerca, corresponent a 2020, es troba oberta fins el proper 2 de novembre i eleva a sis les categories dels guardons, ja que inclou el nou Premi Nacional d’Innovació a la Creació d’una Empresa de Base Científica. Aquest guardo reconeix les universitats i centres de recerca impulsors d’empreses sorgides de l’entorn de la recerca a Catalunya.\nLa presentació de candidatures per als PNR 2020 cal formalitzar-la mitjançant el web www.fundaciorecerca.cat/premi, on figura tota la informació necessària i les bases per a presentar la candidatura en qualsevol de les sis categories dels Premis Nacionals de Recerca


Va de Bèlit. Associació Cultural del Joc del Bèlit de Sant Narcís: S'obren les inscripcions pel 4t Campionat del Món de Bèlit\nS'obren les inscripcions pel 4t Campionat del Món de Bèlit\nEstem formant els equips participants al 4t Campionat del Món de Bèlit. Si vols participar i/o has format un equip de 6 a 8 jugadors/res, envia un e-mail a: jvaleros@ideamedia.info, o bé truca al telèfon 650044736 (Juanjo Valeros) ABANS DE L'11 D'ABRIL!! També ens pots enviar un missatge a través d'aquest blog.\nSegons la quantitat d'equips participants, organitzarem els dies de la competició. Aquest any es farà una lliga i la finalitzarem amb les semifinals i la Gran Final el diumenge 1 de juny, durant la Festa Major del barri de Sant Narcís de Girona.


Dolors Bassa: 'He perdut tres anys de la meva vida, però el país també'\n15 · 04 · 2021\nEduardo Reyes es presenta a les primàries de Demòcrates per concórrer a les eleccions del 14-F\tEduardo Reyes es presenta a les primàries de Demòcrates per concórrer a les eleccions del 14-F\nL'independentisme pren posicions per a les eleccions amb una desena de candidatures a la línia de sortida\tL'independentisme pren posicions per a les eleccions amb una desena de candidatures a la línia de sortida\nEl govern de l'1-O compleix mil dies de presó: "La república és el camí"\tEl govern de l'1-O compleix mil dies de presó: "La república és el camí"\nEl secretariat de l'ANC aprova fiscalitzar els partits independentistes de cara al 14-F\tEl secretariat de l'ANC aprova fiscalitzar els partits independentistes de cara al 14-F\nRamentol diu que l'estratègia de Madrid per a contenir la covid ha causat més morts que no la de Catalunya\tRamentol diu que l'estratègia de Madrid per a contenir la covid ha causat més morts que no la de Catalunya\nAragonès fa una crida a "oblidar l'austeritat" per combatre les conseqüències del coronavirus\tAragonès fa una crida a "oblidar l'austeritat" per combatre les conseqüències del coronavirus\nDes d'avui, els centres d'estètica poden tornar a obrir i es limiten a cent persones els actes religiosos\tDes d'avui, els centres d'estètica poden tornar a obrir i es limiten a cent persones els actes religiosos\nBorràs i Calvet ja tenen els avals necessaris per a mantenir la candidatura a les primàries de JxCat\tBorràs i Calvet ja tenen els avals necessaris per a mantenir la candidatura a les primàries de JxCat\nEl govern català prepara un paquet d'ajudes als autònoms 'àgils i continuades'\tEl govern català prepara un paquet d'ajudes als autònoms 'àgils i continuades'\nEl govern aplicarà l'augment del 0,9% del sou dels funcionaris decretat per Madrid\tEl govern aplicarà l'augment del 0,9% del sou dels funcionaris decretat per Madrid\nDolors Bassa: ‘He perdut tres anys de la meva vida, però el país també’\nLa consellera defensa cercar 'solucions parcials', com ara l'indult o la reforma del codi penal, per sortir de la presó\nLa consellera de Treball, Afers Socials i Famílies Dolors Bassa ha qualificat ‘d’irresponsable’ qui es vulgui quedar a la presó i ha avalat cercar ‘solucions parcials’ com l’indult o la reforma del codi penal. ‘Mentre estem treballant per l’amnistia, busquem solucions parcials que ens permetin sortir de la presó, també per els nostres familiars’, ha afegit en una entrevista a Els Matins de TV3. D’altra banda, la consellera ha demanat a l’independentisme un ‘acord estratègic sobre cap a on ha d’anar la pròxima legislatura‘ i ha considerat que cal refer confiances perdudes per la ‘repressió’. Tanmateix, Bassa no ha volgut donar detalls de quines haurien de ser les passes que cal fer.\n‘El qui diu és igual, em quedo a la presó, és un irresponsable. No pots carregar la responsabilitat al teu entorn. Portem tres anys a la presó, ja tenim dret a poder sortir’, ha afirmat contundentment.\nAixí mateix ha assegurat que quan es diu ‘ho tornarem a fer’ es fa referència a l’objectiu perquè, segons ha dit, ‘no seria de la mateixa manera’. I en aquest sentit, ha refermat la seva aposta pel diàleg i la negociació, també en el context actual.\nEn el marc de l’acord estratègic que demana a l’independentisme, la consellera ha constatat que el govern està desgastat i que s’hauria d’haver anat abans a unes eleccions. ‘Jo he perdut tres anys de la meva vida, però penso que el país també els ha perdut, aquests tres anys. Em fa mal veure algunes coses que estan passant: pateixo pel govern, és un executiu desgastat’, ha afirmat.\nDe totes maneres, ha afegit que en temps de ‘repressió’ es posa més incidència en les ‘petites discrepàncies’ i ha afirmat que hi ha molt pluralisme en l’independentisme igual que passa en l’unionisme.\nPel que fa a la campanya electoral de les eleccions previstes per al 14 de febrer, Bassa ha considerat que no té sentit participar-hi ja que està inhabilitada, però ha remarcat que pot donar la seva opinió sobre el que està passant i això, ha dit, és fer política.\nBassa, condemnada a 12 anys de presó, ha afegit que no confia que el Tribunal Suprem avali el seu tercer grau i creu que serà ‘molt dur’ tornar a la presó tenint en compte les condicions actuals per la covid-19.\n23:31Eddy Roca (La Feixa): “Hem de ser molt més conscients del poder que tenim com a consumidors i exercir-lo”\n23:28Coopera: relleu agrari, feina i inserció\n22:10El fiscal demana al TC que desestimi el recurs del PP contra la sentència que impedeix Cantó anar a la llista de Madrid\n21:56Biden anuncia la retirada progressiva de les tropes dels Estats Units de l’Afganistan fins l’11 de setembre\n21:50La república del 78? I ara…\n21:50[DADES] Es comença a notar l’efecte de la vaccinació?\n21:50Per què tothom parla de ‘Noruega’?\n21:50Es presenta una candidatura sobiranista i progressista per plantar cara a Maria Eugènia Gay\n21:50Més magistrats sota sospita al TC mentre emergeix una guerra interna dins el tribunal\nPfizer avança cinquanta milions de dosis a la UE. Fraga i la Llitera es confinen\nL’endeutament privat creix fins al 147% del PIB\nAragonès prova de desencallar l’acord amb JxCat al més alt nivell\nComín situa les eleccions a l'Assemblea de Representants a finals de juny\nBiden anuncia la retirada progressiva de les tropes dels Estats Units de l'Afganistan fins l'11 de setembre\nLa fiscalia vol enviar a la presó els dos mossos que acompanyaven Puigdemont a Alemanya\nLa fiscalia manté la persecució contra en Guillem i els altres menors acusats per les protestes contra la sentència\nEl PSC recorre al TC espanyol contra la delegació del vot de Lluís Puig\nDarias refusa de moment l'ampliació del període entre la primera i la segona dosi de Pfizer\nL'ampliació del MACBA finalitzarà el 2023 i permetrà al museu de guanyar tres mil metres quadrats\nPfizer avançarà el lliurament de 50 milions de dosis a la UE\n[VÍDEO] "Sóc aquí gràcies a tu": un vídeo rememora l'impactant rescat d'alta muntanya al pas dels Gosoloans\nComença el tancament perimetral de Fraga i la Llitera per l'augment de casos\nCompromís aconsegueix que PSOE i Podem voten a favor de la moció per a reformar el sistema de finançament\nEl certificat europeu de vaccinació no serà un passaport que garanteixi la mobilitat\nMés magistrats sota sospita al TC quan emergeix la guerra interna dins el tribunal\nLa república del 78? I ara...\n[DADES] Es comença a notar l'efecte de la vaccinació?\nPer què tothom parla de 'Noruega'?\nAlicante? A'li balle!\nMontse Castellà: "Cal que el país es recorde de l'Ebre no tan sols per anar-hi de vacacions"\nCercas i la nul·la empatia dels intel·lectuals espanyols\nQuè implicarà la fi de l'estat d'alarma? La fi del confinament nocturn i altres canvis des del 9 de maig\nLes decisions polítiques que frenen cada vaccí\nEl govern estudia de confinar per vegueries: quins límits tenen?\nPuc sortir de la comarca per anar al teatre o a un concert?\n"El botxí és fora!”: Noranta anys de la proclamació de la República als Països Catalans\nJa es poden vaccinar les persones de 69 anys: com demanar hora\nHistòria de l'esquerra independentista: la història a mig fer\nTinderCat, la iniciativa per a lligar en català a Twitter\nLa Grossa de Sant Jordi 2021: quan serà el sorteig?


Trivago situa Girona com la ciutat on més han pujat els preus dels hotels - Empordà\nTrivago situa Girona com la ciutat on més han pujat els preus dels hotels\nSegons el popular cercador, el preu mitjà per dormir en un hotel de la ciutat és de 100 euros, un 25% més que a l'abril del 2015\nGIRONA | ALBERT SOLER 19.04.2016 | 06:30\nBarcelona, amb 160 euros de mitjana per nit, és la ciutat més cara · Diari de Girona\nGirona és la ciutat espanyola on més han pujat els preus hotelers segons el popular cercador d´ofertes Trivago. En l´estudi elaborat per Trivago, a Girona els preus hotelers han pujat aquest una mitjana d´un 25% respecte 2015, més del doble del que han augmentat de mitjana a l´estat espanyol. Darrere de Girona, les ciutats que mé shan augmentat preus ho han fet com a molt en un 17%.\nEls preus hotelers d'Espanya han augmentat a l´abril un 12% en comparació de 2015. Mentre Castelló i Lugo són les ciutats més econòmiques, Girona és la que experimenta l´augment de preus més fort, d´un 25%. D´altra banda, Astúries és la comunitat autònoma amb els preus hotelers més econòmics.\nL'últim estudi tHPI de trivago.es revela que els preus hotelers a Espanya s'eleven un 12% en comparació d'abril de l'any passat i un 7% respecte a març. Una nit d'hotel costa 111 euros de mitjana, mentre la mitjana europea se situa en els 123€ per nit.\nMés cares i més barates\nEntre les ciutats estudiades Castelló (59€), Lugo (59€), Vigo (59€), Oviedo (60€) i Lleida (61€) són les ciutats més econòmiques d'aquest mes d´abril. Per contra, Barcelona (160€), Palma de Mallorca (154€), Sevilla (129€), Madrid (115€), Còrdova (113€) i Girona (100€) són les ciutats on és més car pernoctar i les úniques que superen els 100 euros.\nAtenent a la variació de preus respecte a l'any passat, la ciutat que ha experimentat el canvi més pronunciat és Girona, els preus mitjans de la qual han augmentat un 25%. La segueixen des de lluny Barcelona i Santa Cruz de Tenerife amb una pujada del 17%. Per contra, Toledo és la ciutat on baixen més els preus en un any, en concret, un 13%, passant dels 91€ als 79€.\nRespecte a la variació intermensual, s'observa un gran descens de preus a Las Palmas de Gran Canaria, on els preus baixen un 24%, passant dels 96€ als 73€. Mentrestant, a Barcelona, Còrdova i Sevilla els preus augmenten considerablement, un 30%, 28% i 25% cadascuna.\nLes regions amb els preus mitjans més baixos són Astúries, Galícia, Cantàbria i Aragó, amb una mitjana inferior als 70€ per nit. Mentre, Catalunya (139€), Illes Balears (118€) i Illes Canàries (114€), són les més cares.\nCatalunya és la regió que experimenta l´augment interanual més alt, d´un 18%. En el costat oposat es troba Castella-la Manxa, on baixen els preus un 10%.\nEn comparació del mes passat, destaca Catalunya per augmentar preus un 23% i la Comunitat Valenciana, on descendeixen un 18%.\nAquest mes els països més barats on allotjar-se són Bulgària (48€), Rússia (50€) i Romania. Mentre, Suïssa (192€), Holanda (160€) i el Regne Unit (155€) són els països europeus amb els preus mitjans hotelers més alts.\nTurquia i Rússia destaquen per ser els països on més baixen els preus, en concret, un 25% i 23%. En el costat oposat trobem Irlanda, Holanda, Grècia i Suècia, on els preus pugen un 19%, 19% i 17% respectivament.\nEntre les ciutats més importants a Europa destaca Munic: els preus mitjans hotelers de la ciutat alemanya han augmentat un 29% en un any, passant dels 113€ als 146€. També a Frankfurt, Dublín i Porto els preus hotelers s'encareixen un 29%, 25% i 21% respecte a 2015, sempre segons el popular portal Trivago.


Els transportistes de la demarcació de Tarragona es plantegen tornar a les mobilitzacions | Reusdigital.cat diari de Reus. Notícies i actualitat del Camp de Tarragona\nEls transportistes de la demarcació de Tarragona es plantegen tornar a les mobilitzacions\nL'accident mortal a Coma-ruga desencadena indignació també entre aquest sector, que denuncia sentir-se sempre "criminalitzat"\n06 de Febrer de 2018, per ACN\nPla mig del secretari general de la FEAT (Federació Empresarial d'Auto Transport de Tarragona), Josep Lluís Aymat\nEls transportistes de la demarcació de Tarragona estudien tornar a les mobilitzacions, després d'un any i mig sense fer-ho. L'últim cop que els camioners van col·lapsar les principals vies del territori va ser l'estiu passat. L'accident de trànsit d'aquest diumenge a Coma-ruga, amb tres víctimes mortals en un xoc contra un camió, ha avivat la indignació també en aquest sector, que afirma sentir-se sempre "criminalitzat". Des de la Federació Empresarial d'Auto-Transport de la demarcació de Tarragona (FEAT) es remarca que el problema "de fons" radica en la manca d'inversió en seguretat en carreteres nacionals com l'N-340 i acusa les dues administracions de voler-los "expulsar" d'aquestes vies, sense la gratuïtat de l'AP-7 o una bonificació equitativa a altres comunitats -d'un 75%. "Som víctimes, no culpables, i la que no perd mai és Abertis", ha etzibat el secretari general de la patronal del transport, Josep Lluís Aymat. A les comarques tarragonines hi ha unes 15.000 persones vinculades al sector del transport.\n"Som víctimes i som la vàlua més feble de tota aquesta cadena de responsabilitats", ha afegit Aymat, el qual ha retret la "inacció" de la Generalitat i l'Estat, en benefici de les concessionàries. "La que no perd mai és Abertis", ha etzibat el secretari de la Feat. El comitè nacional de la patronat vol presentar recurs als tribunals per aquesta obligatorietat imposada als transportistes de desviar-se per l'autopista.\nSegons Aymat, el recurs vol rebatre que l'administració els vol "expulsar" de les carreteres nacionals sense gratuïtat a l'autopista o una bonificació prou important com per justificar la mesura -ara mateix la proposta que hi ha sobre la taula és la bonificació del peatge per als camions de pas del 42,5%, i per als que fan desplaçaments locals, fins al 50%, quanties molt per sota respecte la Rioja o Aragó.\n"Serà un recurs contra aquesta política com si féssim nosa", ha dit. A nivell territorial, la junta directiva es reunirà en breu per decidir quin tipus de mobilitzacions s'emprenen, i si passen per secundar la protesta anunciada pels veïns de l'Ebre o les accions van més enllà. Des de la Feat es lamenta que es doni una imatge dels camioners com si no lamentessin els accidents. "Som els primers que quedem colpits", ha conclòs.\nEls transportistes de Tarragona reivindiquen que fan una feina 'impagable' i garanteixen el proveïment d'aliments\nDetenen dos camioners a Tarragona per apropiació indeguda


Cort fixa un augment del valor cadastral mitjà del 78% per als 10 anys vinents » Ciutat » Balears » dBalears.cat\nCort fixa un augment del valor cadastral mitjà del 78% per als 10 anys vinents\nVistes: 91 vegades\tPuntuada amb 0 estrelles de 5 Puntua-la amb 1 estrelles\nL'Ajuntament de Palma ha establert finalment l'increment del valor cadastral al 78%, i no al 80%, com estava previst. D'aquesta forma un habitatge mig tindrà una apujada del 7,8% anual, cosa que segons els tècnics del Ministeri d'Hisenda implica «un dels augments més baixos que ha registrat una ciutat tan gran com ho és Palma».\nA més, els nous valors cadastrals seran notificats per Internet a partir del 25 d'agost. Segons ha explicat el tinent de batle d'Hisenda i portaveu de Cort, Julio Martínez, la informació podrà obtenir-se durant les 24 hores del dia i permetrà al titular de l'immoble conèixer el seu valor actualitzat, utilitzant el DNI electrònic o la clau personal d'accés, que es distribuirà mitjançant correu ordinari.\nMartínez ha explicat que aquest procés serà «més eficaç, més còmode, i més respectable amb el medi ambient ja que evitarà consum de paper i els desplaçaments».\nTambé permetrà la notificació acumulada per als propietaris de més d'un immoble, que rebran tota la informació en un sol document i proporcionarà més informació que la notificació postal tradicional.\nPer Xim, fa 9 mesos\tCada any pujarà un 7,8 % del valor catastral primitiu o anirà incrementanse el 7,8% cada any, sobre el nou valor catastral?\nUn 7,8 % anual, durant 10 anys consecutius, no es un 78 %. Es mes de 112 % d'aument en 10 anys. Ja que tenir en compte que es una fórmula d'interés compost. Una casa amb un valor catastral de 100000€, als 10 anys i amb aquest percentatge d'aument, arribarà al any 10, a pagar 212000€ Valoració:3menosmas\tAnteriorSiguiente


Ariana Vall: “La sonda gasonàstrica no evita que el pacient broncoaspire” – Hestia Alliance\nAriana Vall: “La sonda gasonàstrica no evita que el pacient broncoaspire”\nLa broncoaspiració consisteix en l’aspiració accidental de líquids o aliments per les vies respiratòries i ocasiona freqüents infeccions respiratòries i pneumònies aspiratives. Ariana Vall, doctora en Infectologia, ha protagonitzat una sessió clínica a Hestia Duran i Reynals, en la qual una trentena de professionals han tingut l’oportunitat d’intercanviar coneixements i experiències al voltant de la infecció per broncoaspiració.\nLa doctora Ariana Vall, a la Sala d’Actes d’Hestia Duran i Reynals, on va tenir lloc la sessió clínica. FOTO.- HDiR\nP.- Quina és la incidència d’aquest tipus d’infeccions?\nR.- La pneumònia per broncoaspiració és una dels diagnòstics més freqüents en un centre sociosanitari. Cal tenir en compte que la broncoaspiració es dóna en població jove en concurrència amb una patologia amb alteració neurològica, com seria el cas d’una esclerosi, o en persones grans que pateixen malalties que provoquen un deteriorament general però que incideixen especialment en la deglució, és dir en la capacitat per empassar aliments o saliva, i en les funcions respiratòries. Per exemple, en pacients amb demència, l’índex d’aquestes infeccions per broncoaspiració és alt, d’un 80%.\nP.- Si aquest tipus d’infecció es relaciona amb la disfàgia, es a dir amb la dificultat d’empassar els aliments o la saliva, la logopèdia pot ser una bona aliada en la prevenció.\nR.- Efectivament, a nivell preventiu la logopèdia és una opció, però, com necessita de la voluntat i la col·laboració del pacient, fer ús depèn de l’estat de l’alteració neurològica. Altres pautes a seguir són tenir el suport del llit més elevat, ser constant en l’aspiració de secrecions i oferir sempre el menjar triturat i els líquids adaptats.\nP.- Quan la prevenció no n’hi ha prou i es produeix la infecció, com s’aborda?\nR.- La infecció no dóna símptomes en el moment però quan aquests apareixen, el tractament combina antibiòtics, oxigen, nebulitzacions i es tracta al pacient com un subagut.\nP.- I l’abordatge és més mèdic o d’infermeria, o una combinació de tots dos?\nR.- Sempre una bona combinació entre metges i infermers, i actuar de manera ràpida, com més ràpid millor el resultat.\nP.- Alguna cosa més a destacar en relació a aquest tipus de patologia?\nR.- Sí, recordar que la pneumònia per broncoaspiració està sempre relacionada amb la deglució i respostes repiratòries, no succeeix a tots els pacients que, per la seva malaltia, pateixen un deteriorament general, i també, que, en contra del que pensen molts familiars, la sonda gasonástrica no evita que el pacient broncoaspire.\nOn 30 octubre, 2018 / Formació, Hestia Alliance, Hospitales y centros / Leave a comment\nHospital Hestia Madrid acull l’acte de lliurament de la distinció ‘España en el corazón’ al Cercle de la Sanitat\nHospital Hestia Madrid ha acollit l’acte de lliurament de la distinció ‘España en...


El president del Brasil es va presentar a una manifestació contra el confinament que han ordenat batlles i governadors\nActualització: 28.04.2020 - 21:20\nJair Bolsonaro, president del Brasil d’ençà del primer de gener del 2019, és l’únic mandatari d’un estat democràtic que encara nega el perill del coronavirus. ‘És un refredadet’, insisteix. Abans de guanyar les eleccions, la majoria dels qui en relativitzaven l’amenaça, desmentien els qui creien que concedir-li el poder era dur el feixisme a les institucions. La tesi dels ‘relativistes’ era: ‘Ja veureu que tot això ho diu perquè és a la campanya electoral, però quan tingui el càrrec, o bé es moderarà o bé les institucions tindran prou mecanismes de contrapès per a frenar-ne els abusos de poder o els disbarats.’ Això, que en el cas del president nord-americà, malgrat tot, s’ha provat eminentment, no ha estat pas així en el cas del president brasiler. El seu paper durant la crisi per la Covid-19 n’és l’exemple més recent, i segurament el més flagrant.\nEl Brasil és l’onzè país del món més colpejat per la pandèmia de coronavirus. Fins ara la malaltia hi ha infectat 46.701 persones i n’ha mortes 2.904. Mentrestant, Bolsonaro insisteix amb mesures que contradiuen tots els advertiments dels experts. Diumenge passat, en plena quarantena, Bolsonaro va assistir a un acte de protesta en què seguidors seus incomplien totes les mesures de confinament per a demanar-ne la fi. També cridaven a favor d’un alçament militar i demanaven que es tanqués la cambra de diputats. La protesta, l’havien començada feia dies: els ultres del president han recorregut el país amb manifestacions contra les restriccions i l’aïllament que, fins fa poc, recomanava fins i tot el Ministeri de Salut. El seu cap els ha promès que aquesta setmana és l’última de confinament.\nLa novetat, dissabte, era sens dubte la presència de Bolsonaro, que no havia aparegut mai en públic amb protecció contra la Covid-19. Molts manifestants duien símbols nacionals, com ara la samarreta de la selecció i banderes. Cap element de protecció. Bolsonaro va provar de complaure’ls amb un discurs exaltat des del capó d’un cotxe. Però la seva presència no només ha alçat polseguera pel contingut: un atac de tos seca va travessar-ne el discurs de principi a fi, i alimentà els rumors que ell mateix és positiu en coronavirus. El president de la cambra de diputats, Rodrigo Maia, uns quants jutges del Tribunal Suprem i dos terços dels governadors del país van criticar que el president assistís a l’acte. Fins i tot des dels alts comandaments de les forces armades es va fer saber, anònimament, la incomoditat que havia originat.\nL’estreta relació de Bolsonaro amb l’exèrcit i la suavitat contra la dictadura\nEls acostaments de Bolsonaro a les proclames autoritàries ja vénen de lluny. Assenyala rivals, té seguidors extremistes que no desautoritza mai, frivolitza amb la dictadura. L’opinió més estesa és que es va presentar a la manifestació per a acontentar els seus seguidors, i que no hi ha risc de cap cop militar. Però el ressò de la dictadura i la suavitat amb què Bolsonaro n’ha tractat sempre la memòria, han espantat. Els lligams de Bolsonaro amb l’exèrcit són molt profunds. Hi va ingressar durant la dictadura (1962-1985) i l’en van expulsar per insubordinat. El motiu? Va demanar que li apugessin el sou. A part de soldat, només ha exercit de diputat. Ho va ser durant gairebé trenta anys, quan l’impeachment contra la presidenta Dilma Rousseff i l’empresonament del seu rival i favorit Lula da Silva van acabar amb la sorpresa de la victòria d’un polític que sempre havia estat a segona o a tercera fila.\nMolts dels governadors estatals del país han ordenat confinaments rigorosos a les seves regions, i Bolsonaro ha començat una croada en contra seu. La tensió que enteranyina el president brasiler sembla clara: els seus seguidors, en canvi de continuar donant-li suport, cada vegada li exigeixen posicions que topen més amb l’ordenament jurídic i l’arquitectura institucional del país. I ell ha de tibar constantment la corda sense passar-se, cada dia amb més rivals polítics, i amb desenes de peticions de processos de destitució que comencen a fer-li ombra a la cambra de diputats. Qui té la paraula? El president del parlament, Rodrigo Maia, que és un dels seus arxienemics, i va reaccionar amb contundència davant el polèmic discurs del president.\nDiscrepàncies amb el seu ministre de Salut\nUna altra maniobra controvertida de Bolsonaro per a satisfer els ultres: defenestrar el seu ministre de Salut, el metge Luiz Henrique Mandetta, una de les poques figures dins el seu govern que no era militar i que més o menys s’arrenglerava amb les tesis de l’Organització Mundial de la Salut. Defensava un confinament ben sever, com els d’arreu del món. Bolsonaro, en canvi, creu que el confinament només és necessari per a gent gran i malalts i, a més, que perjudica l’economia. L’augment de popularitat havia protegit Mandetta aquestes darreres setmanes, però Bolsonaro no ha tolerat que el ministre el desautoritzés a la televisió, dient que calia unificar el discurs del govern perquè els brasilers no sabien si obeir-lo a ell o al president. El nou ministre, Nelson Teich, tot i que també és metge i que no ha anunciat ordres contràries a les quarantenes ordenades pels governadors, està d’acord amb el president que cal trobar un equilibri entre la caiguda de l’economia i les morts dels pacients de Covid-19.\nMandetta ha estat pràcticament sol a l’executiu. El ministre d’Afers Estrangers, Ernesto Araujo, va bescantar l’OMS i va afirmar que concedir-li competències que, diu, haurien d’ésser nacionals, és ‘tot just el primer pas per a la construcció del comunisme planetari’. Bolsonaro l’avala. Ell mateix va dir no fa ni dues setmanes que ningú no tenia dret de dir-li d’on podia venir i on podia anar, i va deixar-se veure en públic, entre autofotografies, abraçades i encaixades de mans. I també entre fortes crítiques de molts batlles de tot el Brasil i de signes polítics oposats. Mentrestant, la pandèmia va ferint el país. Les UCI són plenes, el nombre d’infectats va creixent, el de morts també, i el president ‘negacionista’ es radicalitza.


Màgia, bellesa i espectacle, tres ingredients de luxe pel Gran Circ de Nadal de Girona\n27 artistes internacionals oferiran divuit atraccions sobre una gran pista de glaç\nEVA ARDERIU Girona 19/12/2014 13:56\n651x366 Un dels espectacles que oferirà el GRan Circ de Nadal Un dels espectacles que oferirà el GRan Circ de Nadal\nUna pista de gel de 500 metres quadrats amb 20 centímetres de glaç natural serà l’escenari per on lliscaran artistes de diferents punts del món. L'espectacle durarà unes dues hores i combinará espectacles d'humor i números d'equilibris, màgia i dansa, entre d'altres. Fer arribar la màgia del patinatge sobre gel durant uns dies tan especials com el Nadal és l'objectiu dels promotors d'El Gran Circ de Nadal de Girona que es podrà veure del 25 fins al 28 de desembre al pavelló Municipal Girona-Fontajau.\nL'espectacle inclou un total de divuit números amb 27 artistes vinguts de nou països. Així, es podrà veure l'humor dels pallassos xilens Els Caluga, juntament amb números acrobàtics com la lituana Olga Vayman al hulla hop. Tampoc hi faltarà la dansa de la mà del ballet rus Nikulin Moscow Ice Ballet o els canvis ràpids de vestuari del Duo Krupnov vinguts d'Eslovàquia, per posar alguns exemples.\nDel Gran Circ de nadal de Girona en destaca també el decorat que inclourà les últimes tecnologies de so, llum i efectes especials com la neu artificial, pluja de bombolles o projeccions sobre gel.\nFontajau convertit en circ de gel en només 6 dies\nA partir d’avui mateix, 15 empreses intervindran per transformar el Pavelló Municipal de Girona–Fontajau en un Gran Circ sobre Gel per a 2.748 espectadors en cadascuna de les 8 representacions d’aquesta producció que supera els 250.000€ de cost. Un cop retirat el parquet de bàsquet començarà una complexa producció on més de 60 tècnics intervindran dia i nit perquè estigui llest fins el darrer detall per a l’estrena, el dia de Nadal a les 18h.\nEl director de l'esdeveniment, Genís Matabosch, és també el director artístic del Festival Internacional de Circ Ciutat de Figueres que cada hivern es fa a la capital de l'Alt Empordà. Per la seva banda l'alcalde de Girona, Carles Puigdemont, n’ha destacat la qualitat del muntatge i ha recordat que aquest esdeveniment de gran envergadura compta amb la col·laboració d'empreses gironines expertes en el tractament del gel.\nLes entrades es van posar a la venda el dia 1 de juny i ja se n’han venut més de 10.000.


En els seus vint anys d’existència s’han impartit 536 cursos d’estiu en què s’han format més de 26.000 estudiants\nLa UA ha presentat aquest matí la programació estiuenca per a aquest any amb una oferta de 34 cursos\nAmparo Navarro ha volgut subratllar i agrair «l’enorme esforç» que ha dut a terme la Universitat d’Alacant per a mantenir el seu programa de cursos d’estiu, a través del Vicerectorat de Cultura, Esport i Extensió Universitària, en les circumstàncies actuals, així com la tasca desenvolupada pel professorat implicat en aquet programa «que ha realitzat un sobreesforç admirable en aquesta situació per a mantenir els cursos amb les seues propostes i sense els el qual això no seria possible». Navarro ha esmentat les dades de les últimes enquestes que corroboren aquesta implicació del professorat, en les quals els participants de l’any passat van valorar la metodologia impartida pel professorat amb un 8,37; el grau d’aplicació del contingut impartit amb la seua professió i estudis amb un 8,44, i el contingut dels cursos amb un 8,78. En aquesta línia argumental, la rectora ha afirmat que «la UA aprofita la transformació digital que va dur a terme l’any passat per a fomentar les possibilitats que ofereixen les noves tecnologies i posar-les així al servei de la societat i de la comunitat universitària». Finalment, Navarro ha dedicat un especial agraïment a l’ICALI, col·laborador dels cursos des de fa més d’una dècada, una col·laboració sòlida que va començar, precisament, quan la rectora exercia el càrrec de degana de la Facultat de Dret de la UA. Enguany el programa inclou dos cursos de l’ICALI, uns cursos que, per primera vegada, es desenvoluparan a les instal·lacions de l’ICALI a Alacant: Dret, Xarxes Socials i Plataformes en Línia, i Reptes de la Digitalització en el Dret de l’Empresa i del Mercat. El vicedegà de l’ICALI, Miguel Ángel Martínez, que ha detallat el contingut dels dos cursos, ha declarat que «la formació de l’advocacia sempre va de la mà dels canvis socials, i els cursos d’estiu Rafael Altamira en són una perfecta mostra. La digitalització de les empreses i el repte jurídic que representa ens exigeix estar al dia. De la mateixa manera, l’ús d’aquesta tecnologia, de les xarxes socials i plataformes en línia i els límits que comporta en l’exercici de drets fonamentals també configura un altre camp d’estudi decisiu per a la nostra professió. Per això us encoratge a realitzar aquests cursos, que acull la nova seu de l’ICALI per primera vegada i que comptaran amb reconeguts experts en aquesta matèria».\nLa vicerectora Catalina Iliescu ha destacat en la seua intervenció que en aquests vint anys s’han impartit 536 cursos d’estiu en els quals s’han format 26.000 estudiants: «Hem passat d’una primera edició el 2002 amb 243 alumnes a consolidar-nos i mantenir-nos els últims cinc anys en una mitjana de 1.200 matriculats per edició. Un balanç tremendament positiu i satisfactori perquè, a més, el grau de satisfacció dels participants va arribar a un 8,6 sobre 10, segons les enquestes realitzades l’any passat, malgrat les restriccions pandèmiques que vam haver d’afrontar i que ens van fer oferir tot el nostre programa 2020 en format en línia». A aquestes xifres s’hi sumaran els participants d’enguany.\nPer part seua, Larissa Timofeeva, directora del secretariat d’Extensió Universitària, ha volgut destacar que «amb aquesta edició es compleixen deu anys de l’inici dels Cursos d’Estiu amb la marca Rafael Altamira a les seus universitàries de la UA, una aposta decidida per acostar el coneixement a tota la província. En aquest desè aniversari oferim set cursos impulsats per les seus universitàries, quatre de presencials, quatre de semipresencials, dos en modalitat dual i sis en línia». Timofeeva ha volgut agrair la «generositat i implicació dels directors de les seus i dels ajuntaments de les localitats respectives en que se situen, ja que malgrat la no presencialitat de molts dels cursos, no han dubtat a proposar una àmplia oferta oberta a la participació de persones de qualsevol lloc, encara que això no implique presència física en la localitat».\nLa Universitat d’Alacant rep el Segell de Qualitat en l’àmbit del Cos Europeu de Solidaritat


Reconeixements – Termotur\nInici » Sobre nosaltres » Reconeixements\nSobre nosaltres / Reconeixements\nEl reconeixement de la Cambra de Barcelona\nLa Cambra de Comerç, Indústria i Navegació de Barcelona va concedir, el dia 8 de novembre de 2001, la placa commemorativa d’aquesta entitat a l’empresa Termotur per testimoniar-ne els cinquanta anys d’activitat.\nVa recollir la placa el senyor Miquel Tur i Carrasco, director general de Termotur, de mans del conseller de Medi Ambient de la Generalitat de Catalunya l’Honorable senyor Felip Puig i Godes. L’acte va ser presidit pel president de la Cambra de Comerç de Barcelona, el senyor Antoni Negre i Villavechia, acompanyat dels seus vicepresidents, els senyors Enric Crous i Millet i Josep Lluís Jové i Vintró, entre d’altres autoritats i personalitats.\nEn la comunicació de la Cambra a l’empresa Termotur s’explicita: La vostra iniciativa empresarial ha perdurat en el temps; això demostra que heu estat capaços, al capdavant de Termotur, de lluitar amb fermesa i consolidar l’empresa, una tasca sempre difícil, fins a fer-vos un lloc en el teixit empresarial del nostre país. Sou un exemple a seguir per molts que comencen.\nGrans clients, proveïdors i amics ens van regalar les següents frases amb motiu de la celebració del nostre 50è aniversari. Algun d’ells ja no està entre nosaltres, però recordarem sens dubte les seves amables paraules.\nTermotur és una iniciativa empresarial que ha perdurat en el temps; això demostra que heu estat capaços de lluitar amb fermesa i consolidar una tasca sempre difícil fins a fer-vos un lloc d’èxit en el teixit empresarial del nostre país. Sou un exemple a seguir per molts d’altres que ara comencen. Antoni Negre i Villavecchia, President de la Cambra de Comerç, Indústria i Navegació de Barcelona\nPer al Gremi és motiu de satisfacció constatar que empreses com la seva han sabut conjugar la tasca empresarial amb els canvis tecnològics i de mentalitat, i arribar al segle XXI dedicant-se a la mateixa activitat i portant endavant el bon nom del nostre sector industrial, passant el testimoni de generació en generació. Albert Gimeno, President del Gremi de calefacció, ventilació i aire condicionat\nPineda de Mar té un important teixit empresarial, en el qual destaquen empreses com Termotur, que, amb la seva constància i professionalitat, al llarg d’aquests cinquanta anys que ara celebra, ha ajudat a generar riquesa i prosperitat per al conjunt de la població que les acull. Joan Morell i Comas, Ex-alcalde de Pineda de Mar\nNo sempre una empresa respon exclusivament a interessos comercials. A vegades hi ha empreses que tenen una clara vinculació amb l’esperit de servei a la ciutadania i de millora de la qualitat de vida. Això és, justament, el que fa Miquel Tur i la seva empresa Termotur. Josep Basart i Pinatel·li, Ex-alcalde de Calella\nVull afegir el meu testimoniatge d’amistat i col·laboració amb el senyor Miquel Tur i desitjar-li que els propers 50 anys pugui continuar essent un exemple per a tots tant en l’àmbit d’empresa com en el personal. Conxita Campoy i Martí, Alcaldessa de Malgrat de Mar\nL’empresa Termotur, liderada per Miquel Tur i Carrasco, és un referent a la comarca pel que fa a la professionalitat, el rigor i la serietat. Em plau, per aquestes raons i per la bona relació personal que sempre hem mantingut, felicitar-los ben sincerament en el 50è aniversari de la seva empresa. Joan Campolier i Montsant, Ex-alcalde de Santa Susanna\nDesprés de tres anys d’estreta col·laboració amb Termotur desenvolupant el sistema de gestió integrat de Qualitat i Mediambient, podem afirmar que el lideratge assertiu del seu director general ha estat un dels factors clau per a l’èxit de l’empresa amb els seus clients. Rebeu la nostra felicitació en celebrar aquests primers cinquanta anys. Joan Ballell i Ruhí, Gerent de BSG & Associats (EOQ Quality Systems Manager)\nD’ençà dels seus humils començaments, ara fa 50 anys, l’empresa Termotur ha demostrat el seu bon saber fer, amb un creixement lent, però continuat, que avalat per la ferma direcció del negoci i la bona professionalitat de tot un equip de treball, ha assolit uns nivells de tècnica ben portada que li han permès arribar al seu 50 aniversari amb el prestigi ben guanyat que té. Josep M. Codina i Bagué, Director-gerent del Museu Arxiu Municipal de Calella\nTermotur ha possibilitat als establiments hotelers guanyar competitivitat en front de les noves exigències del mercat turístic, aportant innovació tecnològica i rigor empresarial a l’hora d’executar els projectes. Ramon Bagó i Agulló, President del Grup Serhs\nEn aquesta era tecnològica que estem vivint, són importants les conductes i actituds de les persones. Empreses com Termotur, que han aportat modernitat i millores als nostres establiments, són un camí a seguir. Josep Janer i Visa i Cristóbal Villegas i Garcia, Consellers de Gehotusa Hotels\nNo és fàcil avui, per a una empresa familiar, acomplir la fita dels cinquanta anys. Sols pot ésser així si generació rere generació viu amb vocació, dedicació i il·lusió l’esforç diari que això representa. Francesc Ginés i Gibert, Industrial Ginés, S.A.\nVoldria destacar la sensibilitat que sempre hem trobat en el senyor Miquel Tur, especialment, pel que fa a la cultura de la imatge, una mostra de la qual és la seva darrera col·laboració amb la nostra entitat en l’edició del treball realitzat a l’Índia sobre la tasca de la Fundació de Vicenç Ferrer. Anantapur 2001. Xavier Rigola, President de Foto Film Calella\nTermotur s’ha destacat per la diversificació dels seus camps d’actuació, atenent a dos aspectes fonamentals: d’una banda, l’alta especialització tecnològica per la qual sempre s’ha caracteritzat i ha estat la base que ha possibilitat una oferta de gran qualitat. De l’altra, l’atenció al client, on s’ha combinat amb exquisida perfecció la professionalitat tecnològica amb el tracte proper i personalitzat. Joan Palau Pernau, President de Gas Natural Serveis\nLa nostra feina exigeix uns nivells molt alts de seguretat i higiene sanitària. Amb Termotur, fa 25 anys que “respirem tranquils”. Quim Botey i Esteve Toll, Quim i Esteve Perruquers\nAmb la família Tur hi hem mantingut unes bones relacions des de la seva arribada a Calella, i sempre han estat fonamentades en la serietat i el bon servei. Pere Pera i Ventura †, Grup Florida Hotels\nUn grup hoteler com el nostre valora en un grau superlatiu el fet de disposar en tot moment d’un bon servei. Aquesta és una de les constants que sempre han presidit les relacions que hem mantingut amb el senyor Miquel Tur i la seva empresa Termotur. Sergio Riboloni, Director general de Golden Hotels\nEls valors de professionalitat i de vocació de servei que, junt amb l’esforç de modernitat, han inspirat la vostra empresa a través dels temps són fruit d’una visió i un estil de direcció que sempre ha volgut eixamplar horitzons i obrir-se a nous mercats. Pere A. de Dòria Lagunas, Director general de Caixa Laietana\nLes empreses d’hostaleria sabem que no és possible donar un servei correcte als nostres clients sense la col·laboració d’empreses especialitzades, eficaces i de confiança. Termotur, indubtablement, és una d’aquestes empreses en què cal destacar la uniformitat en la qualitat del servei durant tants anys. Joaquim García Castany, Administrador general de Cadena Garbi – Lloret de Mar\nEn Miquel i jo provenim de l’empresa familiar. Compartim el tarannà del negoci entès com quelcom més que una pura relació de donar i vendre, també com un bé preuat que cal millorar dia a dia amb constància, dedicació, entusiasme i vocació de futur, procurant sempre no oblidar-nos dels nostres col·laboradors, clients i companys de treball per tal d’assolir els objectius establerts i aconseguir finalment una feina ben feta. Artur Masiques i Mas, CONMASA – Consorci Majorista, S.A.\nPer a mi, que segueixo en aquest àmbit una feina començada pel meu pare, és motiu d’orgull veure com empreses com la seva perduren i s’adapten als nous reptes, per la simbologia que això suposa com a empresa i esperit emprenedor de la nostra comunitat. Oriol Segarra Trias, Secretari del Gremi de calefacció, ventilació i aire condicionat\nTermotur compleix els cinquanta anys de la seva trajectòria empresarial, trajectòria de la qual podem donar el nostre testimoni per la col·laboració que, des de la inauguració del nostre Casino de Lloret, ens han dedicat en el manteniment de les nostres instal·lacions i en la realització de nous projectes que d’aleshores hem anat engegant. Salvador Bermejo, Casino de Lloret – Director d’Obres i Serveis\nTothom que et coneix sap que amb un agressiu còctel pots haver convertit amics en clients i clients en amics, pots haver convertit el modest taller expert en caldereria del teu pare en l’ara puntera empresa de climatització. Joan Bantí i Castañer – Narcís Marrè i Mir, Enginyers industrials, Oficina Tècnica Calella\nA Termotur heu fet de la vostra empresa quelcom més que un lloc de treball. Jordi Blanchart, Hotel Lyons Calella, S.A. (Hotel Santa Fe)\nEn els equipaments hotelers de gran capacitat, les instal·lacions i el seu manteniment exigeixen molta professionalitat i capacitat. Aquest és el cas dels nostres hotels i el de l’empresa Termotur, que sempre ens ha donat la garantia, seguretat i confiança d’estar en mans d’uns bons professionals, liderats pel senyor Miquel Tur, que suma a tots aquests valors el de la seva amistat personal. Florencio López Malo, President de H·TOP Hotels & Resorts Group\nLa innovació tecnològica i l’enginyeria de Termotur han aportat modernitat als nostres establiments creant ambients agradables i de confort. Eusebi Vàzquez i Russo, Hotel Tropic Park (Malgrat de Mar)\nEn instal·lacions i projectes de gran entitat moltes vegades ens cal el concurs d’empreses que complementen els nostres serveis i productes. Aquest és el cas de l’empresa Termotur, amb la qual sempre hem pogut col·laborar per la seva provada professionalitat. Miquel Mas i Cruañas, Equip Turis, S.A. Grup SERHS\nTenim memòria des de fa temps, de la dinastia Tur… Eren anys difícils però ells van establir aviat una relació entranyable amb la gent de Calella i Pineda. La dolcesa de la senyora Cari Carrasco, el temperament del bon professional (i gran jugador d’escacs) senyor Eduard Tur, els fills i la gentil germana… Ara, passats els anys, a la nostra ciutat, a la veïna població i arreu, la firma Termotur té un gran prestigi. Particularment i en l’entitat que presideixo, sempre han correspost amb amabilitat, especial mestratge i cordialitat… Àngel Badalló Cabutí, Cronista i president de la Cooperativa l’Amistat\nQuan una empresa com Termotur se solidaritza per ajudar els més vulnerables, l’hem de felicitar. Creu Roja ha estat testimoni de la seva participació i presència als camps de refugiats de Pola (Croàcia) a Bòsnia, al Marroc etc… Sempre Termotur ha portat el gra d’arena per als més necessitats. Ara amb motiu dels 50 anys d’empresa, demano que segueixi apostant per un món millor. Jaume Pruna i Paradell, President de Creu Roja Alt Maresme\nL’assistència i el servei de manteniment són uns dels aspectes més importants de Termotur. Joan Cusell i Mallol, Ex-conseller delegat de Supercolor, S.A.\nEURO-QUALITY SYSTEM Spain, S.A.” ha contribuït amb gran satisfacció a reconèixer que l’empresa Termotur compleix la normativa de qualitat ISO 9001:2000. Aquest certificat significa el compromís que Termotur ha adquirit amb relació al seu sistema de qualitat, i contribueix a garantir el seu acompliment amb les exigències de la normativa de qualitat mitjançant les auditories de seguiment que EURO-QUALITY SYSTEM hi realitzi. Santiago Gómez Agudo, Administrador delegat d’EURO-QUALITY SYSTEM Spain, S.A.\nLa llarga experiència familiar, la ferma voluntat de créixer, el constant afany de superació, la necessitat de la feina ben feta, la qualitat de l’equip humà i el servei donat, han fet d’aquesta empresa tot un exemple. Que per molts anys continueu en aquesta línia i que tots puguem seguir rebent els seus fruits. Joaquim Pons Duran Pons, Gestió i Assessorament\nTermotur ha assolit una cultura empresarial en què les accions de comunicació i publicitat esdevenen una inversió i no una despesa i, a través d’elles, ha sabut comercialitzar el seu valor diferencial i portafoli de negocis. Jordi Ten i Figueras, Gerent de Publintur, S. A.\nA Termotur heu fet de la vostra empresa quelcom més que un lloc de treball.Jordi Blanchart, Hotel Lyons Calella, S.A. (Hotel Santa Fe)


Empresa i emprenedoria Vols crear una empresa? Formes jur�diques i tr�mits de creaci� Societat Cooperativa Societat Cooperativa Catalana (SCCL o SCC Il�ltda)\nLes cooperatives són societats que actuen sota els principis de lliure adhesió i baixa voluntària, amb capital variable i gestió democràtica, que associen persones naturals o jurídiques amb interessos i/o necessitats socioeconòmiques comunes. Tota activitat econòmica o social pot ser objecte de cooperativa.\nEstructura i gestió democràtica: cada soci un vot, independentment del capital aportat.\nLes cooperatives poden tenir 3 classes de socis i sòcies (de treball, excedents i col·laboradors) i no totes les classes tenen dret de veu i vot a l'Assemblea, ni a participar en els excedents de la Cooperativa. Els socis i sòcies responen davant la cooperativa de l'incompliment de les obligacions socials respectives.\nLa denominació de la societat, ha d'incloure els termes societat cooperativa catalana o les sigles SCoopC o SCC, i ha d'indicar el règim de responsabilitat dels socis i sòcies, limitada (SCCL) o il·limitada (SCC Il·ltda). També s'han de fer constar les dades d'inscripció en el Registe de Cooperatives de la Generalitat de Catalunya.\nEl màxim de treballadors i treballadores no socis/es no pot superara el 10% del total, tret dels que tinguin un contracte de durada determinada. Els assalariats/des indefinits amb més d'un any d'antiguitat a l'empresa poden demanar ser socis o sòcies.\nComptablement s'han de dotar uns fons obligatòriament: De reserva obligatori: és irrepartible i serveix per la consolidació, desenvolupament i garantia de la cooperativa, i la compensació de pèrdues. S'ha de dotar amb un 30%.\nD'educació i promoció: és irrepartible i inembargable i serveix per la formació dels socis/es i dels treballadors/res, la difusió del cooperativisme i el pagament de les quotes de la federació a la qual pertany, si s'escau. S'ha de dotar amb un 10%.\nA banda dels fons obligatoris, es pot dotar, opcionalment d'un fons de reserva voluntari, que pot ser repartible, si ho és els estatuts han d'establir els criteris de repartició, els supòsits i requisits per a repartir-los o imputar-los efectivament.\nLes cooperatives de treball associat integren, com a mínim, 3 persones físiques, que es proposen produir béns o prestar serveis i en elles el nombre d'hores anuals dels treballadors no associats no pot superar el 30% del total d'hores anuals realitzades pels socis/es treballadors/res.\n>> Veure secci� complerta\tTrets Diferencials\nLa remuneració dels socis i sòcies només correspon als socis treballadors i els criteris retributius s'han de fixar en els estatus socials o en un reglament de règim interior.\nEls socis poden triar entre el RGSS (Règim General de la Seguretat Social) i el RETA (Règim Especial de Treballadors Autònoms), ara bé, hauran d’anar tots pel mateix règim.\nLa remuneració dels socis va en funció de la marxa de la cooperativa i per tant encara que poden percebre bestretes laborals, en cas de pèrdues, poden estar obligats a retornar-les.\nAl cas concret de Catalunya, la normativa aplicable és la Llei 18/2002, de 5 de juliol, de cooperatives, DOGC núm. 3679 de 17/07/2002. Tràmits de constitució i posada en marxa\nCertificació negativa de nom\nEstatuts socials i acta de constitució\nCel·lebració de l'Assemblea constitutiva\nDeclaració censal d'inici d'activitat i sol·licitud CIF Liquidació ITPAJD (impost de transmissions patrimonials i actes jurídics documentats)\nInscripció registre de cooperatives


El ‘Cristo de los Faroles’ Incorporació a la vida civil (Tomàs Bosch)\nEl ‘Cristo de los Faroles’ Incorporació a la vida civil\nNo podem demanar que l’om faci peres, però hem après a ajuntar un peu o patró amb una muda o empelt, compatibles\n3 min. 24/01/2015 20:37\n260x366 La Comissió no té la saviesa necessària per dur a terme la sempre sorprenent acció d’empeltar, de renovar, i va nomenar per fer-ho Elies Torres i José Antonio Martínez, arquitectes. / ISAAC BUJ La Comissió no té la saviesa necessària per dur a terme la sempre sorprenent acció d’empeltar, de renovar, i va nomenar per fer-ho Elies Torres i José Antonio Martínez, arquitectes. / ISAAC BUJ\nEl ‘Cristo de los Faroles’ és una talla en pedra del s. XVIII, ubicada a la cordovesa plaça dels Caputxins, que ocupa terrenys que foren antigament del pati del convent del Santo Ángel.\nAmb la Llei de patrimoni de les Illes Balears en la mà, amb resultat infructuós, un dia em vaig situar davant un ullastre de casa nostra i li vaig demanar amablement que no fes pus olivó i que en el futur fes olives arbequines. Al següent any vaig mudar d’estratègia. Vaig pensar de fer-ho tot igual, però de posar-hi davant un empeltador, a veure què passava.\nNo podem demanar que l’om faci peres, però hem après a ajuntar un peu o patró amb una muda o empelt, compatibles.\nAmb la Llei de patrimoni de les Illes Balears en la mà, la Comissió situada davant el baluard del Príncep no és capaç de fer que les despulles de l’obra poliorcètica, de l’obra militar, en el s. XXI, s’incorpori a la vida civil. No té capacitat per fer, ni tan sols per triar la muda per la qual es produirà la renovació. Admetré que no sigui el seu comès. Però és el cas que la mateixa administració pública, la Direcció General d’Arquitectura del MOPU, per desembre de 1983, coneixedora d’aquesta realitat, la de què és capaç d’administrar l’ullastre defensiu, però que no té la saviesa necessària per dur a terme la sempre sorprenent acció d’empeltar, de renovar, com dic, va nomenar per fer-ho Elies Torres i José Antonio Martínez, arquitectes.\nDel baluard del Príncep, diverses són les branques que es presentaven per empeltar i és el cas que la transformació, encara que avançada, ja ha començat a donar els seus fruits.\nTot i això, l’ens gestor dels valors de l’ullastre, la Comissió de Patrimoni, amb la llei en la mà, ha sentenciat que una part empeltada, la dels fanals, no arribarà a lligar. Amb trajectòria el·líptica, ve a argumentar que la naturalesa de les parts, peu i muda, no són compatibles.\nLa remota naturalesa del peu, el vell baluard, tot i que desproveïda de les primitives utilitats i funcions, és poliorcètica. Això la Comissió ho deu saber. Per la naturalesa de la muda, per tal que fos compatible amb el peu, es va decidir públicament que fos destil·lada per ambdós mestres. La compatibilitat de peu i muda ja havia estat objecte de comprovació des del tram de les Voltes fins a la plaça Llorenç Villalonga, passant pel baluard de Berard. I ja havia donat els fruits desitjats. Tots sabíem que era oliva bona i no olivó.\nPerò l’acord pel qual es declara la incompatibilitat res no diu sobre ambdues naturaleses. Silenci i barbotejar sobre termes inintel·ligibles per a la llei, com ara puguin ser façana i tipologia. Res d’útil per empeltar.\nQuè vol ara la Comissió? Dir com n’Elies i en José Antonio han de filar els fanals?\nMentre el mestre empeltava l’ullastre, amb viu semblant i somriure als llavis, em contava que de jove havia estat a Còrdova i que de vegades anava a la plaça dels Caputxins. Em contava com a les nits, nits de lluna plena i perfum de gessamí, la llum tènue dels fanalets del Sant Crist de ‘los Faroles’ li havien fet bategar el cor i plenar l’ànima.\nAl cap d’un temps, l’ullastre va fer olives. Arbequines.


Música, vi de la Conca i cervesa artesana a Montblanc | FET a TARRAGONA\nUpdated: 22 d'agost, 2018\nAndrea Motis en una imatge promocional del seu últim disc, ‘Emotional Dance’\nA les portes de la festa major de Montblanc, que tindrà lloc del 7 a l’11 de setembre, la capital de la Conca de Barberà es prepara per tres caps de setmana intensos, que serviran per acomiadar l’estiu. El primer aperitiu arriba aquest cap de setmana en forma de concerts maridats amb vins del territori, a la tercera edició del Festival Essències.\nLa proposta musical arriba a la tercera edició amb canvis respecte a les dues edicions anteriors. Si el primer i el segon any l’escenari va ser la plaça de Sant Francesc, en aquesta ocasió l’organització ha decidit ubicar-lo al fossar de la muralla de Santa Tecla, un espai excepcional amb la muralla medieval de fons. Poc a poc, el festival s’està fent un lloc al calendari d’actes festius de Montblanc, que és molt extens.\naquest cap de setmana se celebra la tercera edició del festival Essències, amb andrea motis com a cap de cartell\nL’Essències portarà a Montblanc aquest dissabte i diumenge grans noms del panorama musical català, encapçalat per Andrea Motis, cap de cartell d’aquesta edició. La jove artista presentarà a Montblanc el seu àlbum Emotional Dance. Dissabte el festival combinarà la música en directe amb una mostra de vins de la DO Conca de Barberà. A més d’Andrea Motis, dissabte pujaran a l’escenari grups com La Vella Dixieland, Yacine, la Stromboli Jazz Band i Ishmael Sustraivibez.\nLa segona sessió del festival arribarà diumenge a partir les 6 de la tarda amb els Dr. Calypso com a plat fort. El grup celebra aquest 2018 la gira dels seus trenta anys de carrera musical, que servirà també per dir adéu als escenaris. Diumenge també s’escoltaran a Montblanc les lletres reivindicatives del raper lleidatà Pablo Hásel , a més de la música d’Adala & The Same Song Band. En aquest cas, els concerts de diumenge es maridaran amb una mostra de cerveses artesanes del territori.\nTot plegat per gaudir, durant dos vespres, de la millor música i a un preu excepcional. L’entrada té un cost de 6 euros per dia, o de 6 euros els dos dies per als residents a Montblanc.\nDesprés d’aquest cap de setmana amb el festival Essències, la setmana vinent Montblanc viurà un cap de setmana solidari amb el Posa’t la Gorra i un mercat de rebaixes a la Ganga Food Night. Tot plegat com a prèvia de la Festa Major, que arrencarà el 7 de setembre.


El Govern d’Andorra i la Fundació Crèdit Andorrà ofereixen cinc concerts familiars en el projecte educatiu 2018 | Crèdit Andorrà Financial Group\nInicio › Sala de Comunicació › Actualitat › El Govern d’Andorra i la Fundació Crèdit Andorrà ofereixen cinc concerts familiars en el projecte educatiu 2018\nLa Cia Com Sona\nEl segon concert, El flautista d’Hamelín, a càrrec de Maquineta Produccions, serà el dissabte 14 d’abril, a les 17 h, al Teatre Comunal d’Andorra la Vella. Segons Susanna Barranco, directora de la companyia, “Hamelín és un poble molt especial, és un poble musical! Un dia, una plaga de rates anomenades Silenci va arribar al poble i, de cop i volta, el poble es va quedar sense música. Hamelín es va convertir en un poble gris i trist, per aquest motiu, l’alcalde va contactar amb un flautista molt especial que era capaç d’encantar qualsevol ànima amb la seva flauta travessera...” El concert està recomanat per a infants de 3 a 8 anys.\nEl dia 13 de febrer es posen a la venda les entrades del primer espectacle a www.onca.ad, a 3 euros per localitat (venda anticipada) i 5 euros per localitat (dia del concert).\nDissabte 24 de febrer, a les 17 h\nVenda d’entrades a partir del 13/02/17 a www.onca.ad\nConcert familiar per a infants de 0 a 8 anys.


Els Bombers desallotjen 27 famílies a Girona a causa d'un incendi - Regió7 :: El Diari de la Catalunya Central\nEls Bombers desallotjen 27 famílies a Girona a causa d'un incendi\nL'incident va causar un ferit greu i 10 de lleus. 39 persones van ser ateses pel SEM per inhalació de fum\nep 03.06.2019 | 00:34\nEls Bombers treballant dins de l'autoescala durant l'incendi a Girona acn\nEls Bombers treballant dins de l'autoescala durant l'incendi a Girona\nUn veí va resultar ferit greu i 10 de forma lleu per un incendi a la tercera planta d'un habitatge del carrer Portlligat de Girona, ahir a les 15.25 h, van informar els Bombers de la Generalitat en una anotació a Twitter.\nEl foc, provocat per una explosió, es va controlar a les 15.50 h, i es van enviar 20 dotacions dels Bombers, 12 efectius de la Policia Municipal i 8 unitats del Sistema d'Emergències Mèdiques (SEM), va informar l'Ajuntament de Girona en un comunicat.\nEl ferit greu va ser evacuat a l'Hospital Vall d'Hebron de Barcelona en un helicòpter del SEM, que també va atendre 39 persones en el lloc dels fets per inhalació de fum, i els veïns van estar evacuats amb un vehicle amb escala.\nLes 27 famílies de l'immoble afectat per les flames seran reallotjades uns dies fins que es resolgui la falta de subministrament, per la qual cosa els bombers els van acompanyar perquè agafessin les seves pertinences.\nL'alcaldessa de Girona, Marta Madrenas, va informar, en un tuit, que el consistori treballa per ajudar les famílies del bloc afectades, i va desitjar que puguin tornar al més aviat possible i que els ferits es recuperin.\nUna de les famílies es va instalar de forma provisional en un hotel de la ciutat, mentre que la resta estaran en cases de familiars.


Els escàndols de Joan Carles ocupen la portada de Le Monde\nEl diari francès destaca que els negocis obscurs del rei emèrit Joan Carles posen en joc el futur de la institució\nRosa Taboada / Redacció 27/05/2020 - 21.12 Actualitzat 28/05/2020 - 18.08\nEl diari Le Monde d'aquest dijous dedica portada i doble pàgina al rei emèrit d'Espanya. Amb un titular de portada explícit, "L'aura perduda de Joan Carles", destaca com els seus negocis obscurs minen la credibilitat de la monarquia.\nEnquête | Valise de billets en Suisse, fondation au Panama, donations des pays du Golfe : Juan Carlos, désarroi d'Espagne https://t.co/JyXjdFy7MK\n Le Monde (@lemondefr) May 27, 2020\nEl reportatge interior descriu els "regals enverinats" que el rei emèrit ha rebut per l'activitat negociadora paral·lela a les tasques de representació de l'Estat, amb donacions dels països del Golf. Fa referència al rei emèrit com un monarca "devorat per la passió per les dones i els diners", amb una societat opaca a Panamà i una fortuna a Suïssa.\nEl rotatiu francès alerta de fins a quin punt aquest escàndol "amb tots els ingredients d'un 'thriller' politicofinancer" està fent créixer la desafecció per la monarquia, malgrat els esforços de Felip VI per "erigir-se com a renovador de la monarquia espanyola" des de l'abdicació del seu pare, el 2014.\nI afegeix que, tot i que va renunciar a la seva herència i va retirar l'assignació al seu pare, no va evitar que, el 18 de març, moltes cassoles repiquessin als balcons en senyal de protesta.\nUna pràctica que comença amb la Transició\nEls historiadors tenen pocs dubtes sobre l'origen de la fortuna del rei emèrit. Almenys una gran part prové de comissions, una pràctica que hauria començat amb la Transició, com comenta Àngel Casals, professor d'Història Moderna de la UB:\n"Concretament, l'any 1977, el xa de Pèrsia va lliurar al rei Joan Carles 10 milions de dòlars que havien de servir per finançar el partit d'Adolfo Suárez, la Unión de Centro Democrático, però una bona part d'aquests diners no van anar a parar al president del govern, sinó que se la va quedar directament el rei."\nEls experts en història contemporània diuen que els negocis i les comissions dels reis Borbó estan documentats des del segle XIX. El professor d'Història Contemporània de la UOC Jaume Claret ho atribueix a la inestabilitat de la institució:\n"Pel fet que és una monarquia que ha tingut molt poca consolidació, que ha sigut molt fràgil als esdeveniments històrics. En el cas d'Isabel II, que és expulsada i defenestrada pel que va ser la Primera República; en el cas, posteriorment, d'Alfons XIII, amb la proclamació de la Segona República. Sí que ha estat habitual que tinguessin aquests negocis, en part ells ho justificaven dient que feia falta un pla B en cas d'exili."\nPer això costa trobar altres monarquies a Europa amb casos similars. Però n'hi ha hagut, per exemple, a Holanda. El professor Àngel Casals recorda el cas del príncep Bernat, "que s'havia embutxacat com a mínim 1.100.000 dòlars de l'època i la solució a la qual es va arribar va ser obligar-lo a dimitir de tots els seus càrrecs públics, de tots."\nO a Bèlgica, on, com comenta Jaume Claret, hi va haver un escàndol perquè "el rei Leopold tenia com una administració pròpia que era el Congo Belga".\nFelip VI ha renunciat a l'herència del seu pare per l'escàndol dels diners a Suïssa\nMés joancarlistes que monàrquics\nA Catalunya, els partidaris de la república superen el 70%, segons el Centre d'Estudis d'Opinió. La corona també perd adeptes en el conjunt de l'Estat on, probablement, hi hagut més joancarlistes que monàrquics.\nEl professor Claret explica que això "ha fet que l'actual monarca depengui molt de l'herència que el seu pare li va deixar de prestigi", una imatge que ara "està malbaratant i això incideix negativament sobre la mateixa consolidació de la monarquia."\nEn opinió d'Àngel Casals, els gestos de Felip VI per desmarcar-se del seu pare no és suficient:\n"El que és evident és que el gest de Felip VI de renunciar anticipadament al testament del seu pare no sembla suficient per apartar la figura de l'actual de monarca del pes mort que suposa el rei Joan Carles."\nMonarquia Borbons França Mitjans de comunicació Corrupció


Joselin Miranda Cespedes\nLlegeix més sobre Joselin Miranda Cespedes\nMillora de la disponibilitat d'aigua i gestió sostenible amb enfocament de gènere al municipi de Yalagüina\nLlegeix més sobre Millora de la disponibilitat d'aigua i gestió sostenible amb enfocament de gènere al municipi de Yalagüina\nLes comunitats de Chagüite Grande i Esquipulas (municipi de Yalagüina, al corredor sec del departament de Madriz) presenten un reduït accés a l'aigua potable. Això provoca un efecte directe en la reducció de la seva qualitat de vida i es converteix en causa directa de pobresa i desigualtat, ja que els sectors més vulnerables davant aquesta situació són les dones i els fillets i filletes.\nAjuda humanitària a persones desplaçades forçoses a l’illa de Chíos i a l’àmbit del Mediterrani.\nLlegeix més sobre Ajuda humanitària a persones desplaçades forçoses a l’illa de Chíos i a l’àmbit del Mediterrani.\nEl projecte té com a objectiu principal millorar l'accés a l'atenció primària sanitària des de la perspectiva de la cobertura universal i equitativa per a la població en situació de refugi al Campament de Vial a Chíos i als apartaments gestionats pels refugiats/des.\nSeguiment i defensa dels DDHH de les persones migrants a Lesvos mitjançant el reforç del recolzament legal i la representació jurídica\nLlegeix més sobre Seguiment i defensa dels DDHH de les persones migrants a Lesvos mitjançant el reforç del recolzament legal i la representació jurídica\nDes de principis de l'any 2020, el govern grec ha modificat la seva pròpia llei d'asil i migració en diferents ocasions. Aquesta situació ha portat a una acceleració de l'examen de les sol·licituds d'asil a Lesvos, ara sumaries, i a una reducció dràstica i perillosa dels drets i garanties processals.\nReforçar l’observatori de drets humans a la ruta argelina\nLlegeix més sobre Reforçar l’observatori de drets humans a la ruta argelina\nEl projecte pretén investigar i aprofundir en la realitat de les migracions des de la ruta algeriana fins a Espanya i les Illes Balears. A través de la investigació social i el treball amb comunitats migrants, es cerca visibilitzar i denunciar les pràctiques de la necropolítica i com afecta a la població en moviment de i des d'Algèria.\nEn paral·lel, davant de les polítiques actuals de criminalització i militarització, s'impulsen estratègies a favor de les polítiques de vida i protecció de comunitats migrants i de les organitzacions que treballen per defensar els seus drets.\nOFERTA D'AVALUACIÓ DE PROJECTES AL MARROC\nCreate: dj., 13/01/2022 - 13:22\nLlegeix més sobre OFERTA D'AVALUACIÓ DE PROJECTES AL MARROC\nAtenció sociojurídica a persones en desplaçaments forçats a la Frontera Sud: Illes Canàries\nLlegeix més sobre Atenció sociojurídica a persones en desplaçaments forçats a la Frontera Sud: Illes Canàries\nL'objectiu del projecte és consolidar l'Associació Atlas com un espai de recolzament a les persones en moviment, les persones voluntàries de la societat civil que les acompanyen, així com a totes aquelles entitats que estan involucrades en la defensa dels drets de les persones migrants i refugiades.\nEl projecte contempla les següents accions:\nContribuint a l’exercici d’una ciutadania activa per al compliment de DDHH de dones a El Salvador\nLlegeix més sobre Contribuint a l’exercici d’una ciutadania activa per al compliment de DDHH de dones a El Salvador\nAmb aquesta proposta es pretén contribuir a la defensa dels DDHH i la democràcia a El Salvador, on es viu una situació de violència pels conflictes socioambientals. El projecte està dirigit a les dones defensores dels drets humans a la Cordillera El Bálsamo.\nEL FONS S'ADHEREIX A L'ENCESA DE TALAIOTS PELS DRETS HUMANS\nLlegeix més sobre EL FONS S'ADHEREIX A L'ENCESA DE TALAIOTS PELS DRETS HUMANS\nEl Fons Menorquí de Cooperació s'adhereix un any més a l’acte "Encesa de Torres, Talaies i Talaiots de la Mediterrània: Un cant pels Drets Humans". Aquest esdeveniment té com a objectiu sensibilitzar la ciutadania en defensa dels drets humans, especialment de les persones refugiades que es veuen obligades a deixar els seus països d'origen per causa de conflictes econòmics, polítics o climàtics.\nOFERTA D'AVALUACIÓ DE RESULTATS EN PROJECTES DE COOPERACIÓ\nLlegeix més sobre OFERTA D'AVALUACIÓ DE RESULTATS EN PROJECTES DE COOPERACIÓ\nEl Fons Menorquí de Cooperació sol·licita una consultoria externa per a l'avaluació de projectes realitzats al Marroc.


Ruta roja. Itinerari ornitològic\nRuta roja. Itinerari ornitològic - Descripció\nDesnivell acumulat: 2m\nCom accedir a l'inici de la ruta\nPer a realitzar aquest itinerari és IMPRESCINDIBLE concertar la visita amb antelació, bé passant pel centre d'Informació o cridant al telèfon 96 667 85 15, on el personal del parc li informarà dels dies de visita i els horaris existents.\nDiscorrent al llarg del canal principal del parc, l'itinerari ornitològic s'inicia en la segona elevació de la Comunitat de Regs de Llevant.\nAl llarg del recorregut es poden realitzar diferents parades que permeten una incomparable presa de contacte dels visitants amb la flora i fauna de l'entorn, que junt amb la varietat paisatgística fan del Parc Natural El Fondo un punt d'obligada parada per a qualsevol amant de les aus.\nL'itinerari s'inicia amb el pas per una zona de saladar on podem observar de prop entre altres espècies Limonium, Halocnemum, Suaeda o Salicornia, que constituïxen una vegetació típica en esta zona, sent de gran interés pel seu caràcter endèmic del sud-est peninsular.\nAl llarg del camí i en la perifèria dels embassaments, la formació dominant és el senillar, que envolta i colonitza les aigües poc profundes, alternant en algunes zones amb formacions de joncs.\nSeguint per esta ruta i vorejant l'embassament de ponent arribarem als dos primers observatoris, El Tollo i seguidament, El Calamón, des d'on fàcilment podem conéixer la major riquesa biològica del parc, la seua avifauna.\nSón moltes les espècies que des d'estos dos observatoris poden ser observades, tant nadant, alimentant-se o en vol, com per exemple l'Agró roig, el Martinet de nit o l'Oroval.\nDestacar alguna de les moltes espècies d'anàtides que també poden contem-plar-se des d'ací resulta tasca difícil.\nNo obstant això citarem dos com a vertaderes joies del parc: La Rosseta, que té en el Fondo el seu principal punt de cria de tota la península i l'Ànec capblanc present durant tot l'any i que té en el parc u dels nuclis principals de població a nivell mundial. Altres anàtides nidificants, presents durant tot l'any en els dos embassaments, són el Boix o el Sivert.\nUn poc més lluny ens trobem amb el mirador de La Rosseta, des del qual s'abasta a albirar quasi la totalitat dels dos embassaments (Ponent i Llevant), així com les tolles perimetrales d'aigües salobres. Este mirador és un punt estratègic des d'on observar les grans concentracions d'aus en època d'hivernada, s'arriben a superar els 30000 exemplars, destacant espècies el Cullerot o la fotja comuna.\nEl punt final del nostre recorregut és l'observatori del Peu verd, al qual s'accedix per una passarel·la de fusta i des del qual és fàcil contemplar espècies reintroduïdes amb èxit a esta zona humida, com el gall de canyar o La fotja banyuda, a més del cada vegada més nombrós cabussó coll-negre.\nAltres espècies d'interés que ens sorprenen al llarg de tot el recorregut amb els seus vols són l'arpellot de marjal, l'àguila pescadora, a més de la mallerenga de bigotis o el xitxarra mostatxuda, totes elles amenaçades per la desaparició i degradació dels ecosistemes palustres.


L’estranya memòria del PSUC de Sabadell - Diari de Sabadell\nL’estranya memòria del PSUC de Sabadell\nEl proppassat dia 13 es celebrà al Centre Cívic de Sant Oleguer un acte de presentació d’una exposició itinerant realitzada amb motiu del 80 aniversari de la creació del PSUC. Alhora hi havia una conferència del catedràtic d’Història de la Universitat de Barcelona Andreu Mayayo. A l’escenari al fons, una bandera roja amb el logotip del PSUC. Quan vaig veure l’Andreu Mayayo, vaig recordar l’any 1976 un comitè nacional de la JCC clandestí celebrat a l’escola Súnion de Barcelona, devíem ser uns 60. Tot d’una es van sentir moltes sirenes udolant. Tothom va emmudir, eren recents les caigudes massives de l’Assemblea de Catalunya. Tot d’una s’aixeca Mayayo, vestit amb una camisa verda del servei militar, que ens semblava que feia molt de Che Guevara, i va dir “som tant importants ens vénen a detenir”. Tothom va riure molt.\nL’acte de dilluns va ser un motiu de retrobament de la gent del PSUC. La primera constatació és que els de la Joventut Comunista de Catalunya, els joves de l’antifranquisme, érem els més joves de la trobada. El problema és que érem joves l’any 1975, però ara ens encaminem veloçment cap als seixanta. Han passat quaranta anys i no hi havia joves. Alguna cosa es va fer malament ja llavors i s’ha anat reproduint generació rere generació. Fins al punt que el relleu generacional s’ha fet des de fora. I això comporta també problemes. No s’ha sabut transmetre els valors i les figures emblemàtiques del PSUC a les noves generacions. Com han de conèixer els joves Josep Moix si després de 22 anys al govern de la ciutat no es va voler fer un homenatge? Tampoc es va trobar l’ocasió per donar medalles de la ciutat als vells lluitadors del PSUC -i als de totes les altres organitzacions antifranquistes-. A més a molts dels dirigents del PSUC i després d’ICV els ha mancat generositat i saber-se retirar a temps. Generositat envers els que els van precedir i generositat envers els que els haurien de substituir.\nNo s’ha fet cap historia local del PSUC. Vaig fer la història de la JCC a la revista Arraona a partir de l’arxiu clandestí que amb encert vaig salvar de la catàstrofe del PSUC del 1981. Però tampoc hi ha cap biografia de cap personatge del PSUC. Hi ha, que jo recordi, les memòries de Manuel Pac, les de Ginés Fernández, Joan Molas, la que vaig fer de Josep Xinxó i ara molt recentment les d’Antonio González, que encara no he tingut la possibilitat de llegir. Cap biografia. Fins i tot en el pròleg del llibre sobre Antoni Farrés realitzat amb Xavier Domènech deia que a partir de les entrevistes gravades en aquell projecte de memòria de CC.OO. es podria fer una col·lecció de libres.\nPerò hi ha alguna cosa en la tradició comunista i en general d’esquerres i és la de ser eixuts. Quan vaig fer les memòries de Josep Xinxó vam demanar a Teresa Pàmies el pròleg, no en va Xinxó i Pàmies eren amics des dels 15 anys a la JSU. Un cop acabat, vaig portar el llibre a casa seva. Em va preguntar com havia anat la presentació i li vaig dir que molt bé ja que havia estat en si mateix un homenatge ben merescut al Josep. Em va etzibar: “no cal fer homenatges, la gent ha de fer les coses sense esperar res”. El Gregorio Lopez Raimundo va dir: “hombre, Teresa...”\nEl PSUC va passar de tenir 29.000 afiliats a només 4.000 en un any i mig. Avís a navegants pels joves d’avui. És molt difícil construir una il·lusió i molt fàcil destruir-la. Mayayo va reivindicar amb raó que “no tot va començar el 15M” una referència que es pot llegir com una esmena als nous comuns.\nVa ser un acte curt i va acabar amb música en directe. Així doncs un acte, per altra banda, molt poc propi del PSUC. A les bones èpoques l’acte hagués durat fins a les cinc del matí, amb uns rotllos inacabables i amb fum molt de fum.\nNo s’ha sabut transmetre els valors i les figures emblemàtiques del PSUC a les noves generacions.”


El Consell Comarcal de la Conca de Barber� est� realitzant una campanya de sensibilitzaci� de residus a un grup d�escolars de cicle mitj� de la comarca.\nAquesta campanya treballa el concepte de la Reutilitzaci� dels residus i pret�n sensibilitzar al p�blic m�s petit. Per fer-ho es realitzaran 19 activitats a 12 escoles de la comarca en forma de tallers anomenats �floueres� que permetran arribar a un total de 340 alumnes de 3per i 4rt de prim�ria.\nEls tallers seran realitzats per educadors de LIMONIUM amb seu a ConcaActiva. El Consell Comarcal de la Conca de Barber� est� realitzant una campanya de sensibilitzaci� de residus a un grup d�escolars de cicle mitj� de la comarca.\nEls tallers seran realitzats per educadors de LIMONIUM amb seu a ConcaActiva.


Càtedres de la UdG > Juny 2021 - Cretan Rennaisance Monasteries Network\nUdG CàtedresGastronomia, Cultura i TurismeDetall notícies\nJuny 2021 - Cretan Rennaisance Monasteries Network\nDel 24 al 26 de juny del 2020 la Directora de la Càtedra de Gastronomia, Cultura i Turisme Calonge i Sant Antoni va viatjar a Creta (Grècia) en el marc del workshop sota el títol “ Cretan Rennaisance Monasteries Network” per part de la .\nEl workshop va tenir com a objectiu investigar el potencial de la composició i exhibició de la xarxa de monestirs venecians en Creta dins del marc cultural del Renaixement cretenca i la perspectiva del desenvolupament sostenible.\nEls dominis del workshop son:\nXarxa: els monestirs del renaixement cretenc constitueixen una important xarxa de monuments amb característiques particulars que s’equilibren en el límit entre les influències ortodoxes i occidentals.\nTradició tangible i intangible: els monestirs, juntament amb la pintura, literatura, música i teatre de la mateixa època, pertanyen al marc d’un fenomen europeu més ampli.\nMonuments i paisatges impressionants. Els monestirs solen estar constituïts en paisatges d’estranya bellesa i, per tant, constitueixen complexes d’importants entorns físics i monumentals.\nSector econòmic-producció agrícola. Els monestirs tenen una llarga tradició en el sector primari de l’economia, principalment en la producció d’oli i vi.\nTurisme religiós – diàspora geografia- gestió del flux turístic. L’expansió geogràfica dels monestirs succeeix principalment en el oest de Creta. Llavors, aquesta xarxa podria conduir a un important canvi de recursos cap al turisme religiós.\nPatrimoni mundial- unesco. Com a xarxa, aquests complexes tenen el potencial de ser registrats com a llocs del patrimoni mundial de la UNESCO.\nAmb tots aquests temes es van visitar a llocs com:\nMonestir de la Santíssima Trinitat Tzagarolon-Chania i va participar:\nSagrat Monestir d’Agios Georgiosin Karydi, Apokoronas, Chania\nHeraklion: visita al Monestir de Saint Catherine of Sinai –Museum of Christian Art\nMueseu d’historia de Creta\nCiutat de Rethymno\nMuseu de Kostas Giapitzoglou,\nAssentament tradicional de Margarites\nMonestir de la santa trinitat Tzagarolon


El temps et farà gran | Catorze.cat\nEl temps et farà gran\nEntre tu i jo hi ha setze anys, tres germans i un tarannà que compartim\nGemma Ventura Farré | 04/04/2016 a les 13:46h\nM’agafes fort. Tens els ulls ben oberts. Tot és nou per a tu.\nCaminem i no sabem ben bé on anem. Tant és. Avui toca descobrir. Ens hem de fixar en els detalls, perquè si anéssim de pressa no els veuríem. M’ho dius mentre amb les mans simules uns prismàtics i enfoques els pastissos d’un aparador. Ho veus? És de nata i té vuit cireres. I jo que me’n faig creus, de la raó que arribes a tenir amb només nou anys.\nI ens perdem per Barcelona, jugant a trobar les petiteses que queden amagades a l’ombra de la ciutat. Carrers amples, el compte enrere d’un semàfor verd que pampallugueja. El creuem corrents. Com si algú hagués disparat un tret al cel i, intentant arribar a l'altra banda de la Travessera de les Corts, ens hi anés la vida. Una veïna aprofita el sol d’un balcó. Mira quina façana més bonica. I tu que no saps què és una façana, però m’ho preguntes i al cap de quatre cantonades n’assenyales una, orgullosa d’haver escrit un nom dins del teu diccionari.\nEntre tu i jo hi ha setze anys i tres germans. I un tarannà que compartim. Ens podrien dir valentes, decidides, però les dues canviem de vorera, a la vegada, per instint, quan de lluny veiem que s’apropa un gos. Per molt esquifit que sigui, vés a saber per què, en desconfiem, ens espanta. I seguim fent camí i arribem a Montjuïc. Et fas un anell amb la tija d’una margarida. Et faig quatre fotos que ens serviran de record quan el temps et faci gran.\nDorms al meu costat. Entre els peus s’hi refugien dues mantes inseparables: una de lila i una de quadres. Les has arrossegat per tots els racons de la casa del Vendrell, des que gatejaves. I sí, ara has crescut i ja no toca. Admetre a algú de fora que encara et vetllen les nits seria l’últim secret que confessaries.\nT’abrigo el cos. L’anell a la tauleta. Sobre el coixí, les teves dues mans juntes fan una petita cova. A dins, entre els dits, guardes els prismàtics que ara t'enfoquen els somnis.